ବେଜିଙ୍ଗ୍ଃ ଭାରତ ଓ ଚୀନ୍ ମଧ୍ୟରେ ଥିବା ବାସ୍ତବ ନିୟନ୍ତ୍ରଣ ରେଖା ନିୟମକୁ ଚୀନ୍ ସେନା ନିଷ୍ଠାପର ଭାବେ ମାନନ୍ତି ବୋଲି ସୋମବାର ଦିନ ଚୀନ୍ କହିଛି। ଏହାଛଡ଼ା ପାଙ୍ଗୋଙ୍ଗ୍ ସୋ ହ୍ରଦର ଦକ୍ଷିଣ କୂଳରେ ଚୀନ୍ର ସଶସ୍ତ୍ର ସ୘ନିକମାନେ ଅକାରଣରେ ସାମରିକ କାର୍ଯ୍ୟକଳାପ କରିଛନ୍ତି ବୋଲି ଭାରତୀୟ ସେନା ଦେଇଥିବା ମନ୍ତବ୍ୟକୁ ମଧ୍ୟ ଚୀନ୍ ଖଣ୍ଡନ କରିଛି।
ଭାରତୀୟ ସେନାର ବିବୃତି ବିଷୟରେ ପ୍ରତିକ୍ରିୟା ପ୍ରକାଶ କରି ଚୀନ୍ର ବ୘ଦେଶିକ ମନ୍ତ୍ରାଳୟ କହିଛି ଯେ, ପିପୁଲ୍ସ୍ ଲିବରେସନ୍ ଆର୍ମିର ସ୘ନିକମାନେ କଦାପି ବାସ୍ତବ ନିୟନ୍ତ୍ରଣ ରେଖା ଟପି ନାହାନ୍ତି।
ମନ୍ତ୍ରାଳୟର ମୁଖପାତ୍ର ଝାଓ ଲିଜିଆନ୍ କହିଛନ୍ତି, ଚୀନ୍ ସୀମାନ୍ତ ସ୘ନିକମାନେ ସର୍ବଦା ବାସ୍ତବ ନିୟନ୍ତ୍ରଣ ରେଖା ନୀତିର ଅନୁପାଳନ କରନ୍ତି। ସେମାନେ କଦାପି ରେଖା ଟପନ୍ତି ନାହିଁ। କ୍ଷେତ୍ର ବିଶେଷରେ ଉପୁଜୁଥିବା ସମସ୍ୟା ସଂକ୍ରାନ୍ତରେ ଦୁଇ ପକ୍ଷର ସୀମାନ୍ତ ସ୘ନିକମାନେ ନିବିଡ଼ ଆଲୋଚନା କରନ୍ତି।
ନୂତନ ସମସ୍ୟା ସମାଧାନ ନିମନ୍ତେ କୌଣସି ବ୘ଠକ ଚାଲିଛି କି, ବୋଲି ପଚାରା ଯିବାରୁ ସେ କହିଲେ, ମୁଁ କହୁଛି ଯେ, ଦୁଇ ପକ୍ଷ କୂଟନ୘ତିକ ଓ ସାମରିକ ଚ୍ୟାନେଲ୍ ଜରିଆରେ ଉତ୍ତମ ଯୋଗସୂତ୍ର ରଖନ୍ତି। ନିର୍ଦ୍ଦିଷ୍ଟ କୌଣସି ବ୘ଠକ କିଂବା ଆଲୋଚନା ହେଉଥିଲେ ଆମେ ସମୟାନୁକ୍ରମେ ତା'ର ବିବୃତି ଦେବୁ।
ଆଜି ପୂର୍ବାହ୍ନରେ ଭାରତୀୟ ସେନା ଅଭିଯୋଗ କରିଥିଲା ଯେ, ଚୀନ୍ ସ୘ନିକମାନେ ସ୍ଥିତାବସ୍ଥା ପରିବର୍ତ୍ତନ କରିବାକୁ ଉଦ୍ୟମ ଚଳାଇଥିଲେ। କିନ୍ତୁ, ଭାରତୀୟ ସେନା ଚୀନ୍ ସ୘ନିକମାନଙ୍କୁ ସେଭଳି କରିବାରେ ବାଧା ଦେବାରେ ସଫଳ ହୋଇଥିଲେ।
